Almi d yiwen wass, kecment-d temɣarin n taddart, ufant-tt-id d tameṭṭut, meqqret. Nnant-as i yemma-s: « A flanta, yelli-m d tameṭṭut, ur tt-tessufuɣeḍ, ur tt-tseddaweḍ d teqcicin… Acku ilaq ad tissin amek xeddmen medden…Tiqcicin zeddment, gemmrent, ẓeṭṭent… i teqcict i tɛelleḍ am tgejdit deg uxxam i wacu ? » Qelbent ɣer teqcict-nni nnant-as: « Ffeɣ ad tedduḍ d teqcicin ad tezhuḍ. » Tenna-asent: « Ugadeɣ ma ṛuḥeɣ ur d-ttuɣaleɣ ara. » Berka, berka!